## E:\DIVERSE\Logo\Logo prøve farve.JPG

**SUS**

**Uddannelsesudvalget for Rengøring og Service**

**Inspirationsmateriale til arbejdsmarkedsuddannelsen**

**Nr. 49349**

**Grundlæggende rengøringshygiejne**

Efter endt uddannelse kan deltageren:

**I forbindelse med daglig rengøring**

* ud fra basisviden om mikroorganismer og smitteveje
* tage hygiejniske hensyn i planlægningen af rengøringen, herunder
* rengøringsrækkefølgen
* tage hygiejniske hensyn i selve rengøringen
* genkende berøringspunkter
* forebygge smittespredning
* udøve en god personlig hygiejne

Varighed 1 dag

Udarbejdet af

Marit Smalbro Jakobsen

Uddannelsescentret i Roskilde

Marts 2011

Revideret af Jette Nissen, EUC Nordvestsjælland, Juni 2020

**Baggrund for uddannelsen**

Kravene til rengøring skærpes og i høj grad med fokus på hygiejnen. Derfor er det nødvendig at have et basis kendskab til mikrobiologi, samt kende til smitteveje og forebyggelse af smittevejene. Forebyggelse af smitteveje kan netop ske ved fokus på rengøring af berøringspunkter og ved en god planlægning af rengøringen.

**Målgruppe for uddannelsen**

Alle, der har eller søger job med professionel rengøring.

**Deltagerforudsætninger**

Uddannelsen henvender sig til alle, der vil arbejde professionelt med rengøring eller allerede har erfaring med professionel erhvervsrengøring.

**Tilrettelæggelse af uddannelsen**

I tilrettelæggelsen skal der naturligvis tages højde for de forskellige baggrunde deltagerne har og deres forskellige videns- og erfaringsgrundlag.

Undervisningen bør veksle mellem teoretiske oplæg, opgaveløsning i grupper og praktiske øvelser.

Man skal være opmærksom på at holde sig inden for kursusmålet, da den afsluttende prøve tager udgangspunkt i kursusmålene.

**Temaer for undervisningsindholdet:**

1. Mikroorganismer med fokus på livskrav, relateret til rengøring i praksis.
2. Smitteveje og forebyggelse af smitte

 3. Fokus på Berøringspunkter/kontaktsmittepunkter

 4. Planlægning af rengøring i et lokale

 Planlægning af rengøring på et område

 5. Personlig hygiejne specielt håndhygiejne og arbejdstøj

 6. Repetetion/quiz/Prøve

**Udstyr:**

* Rengøringsvogne og redskaber
* Klude og mopper
* Glitterbug eller lignende til personlig hygiejne

Lokaler til praktiske opgaver:

Område med forskellige lokaletyper fx klasse, mødelokale gang, køkken og toilet.

**Litteratur:**

Forslag

* NIR – Nationalinfektionshygiejniske Retningslinjer for rengøring i hospitals- og primærsektoren, herunder dagtilbud og skoler.
* ”Branchevejledning om smitte og risiko for Smittespredning ved Rengøring (BAR service)
* ”Hygiejne” - Lillian Hansen og Erling Østergaard, Erhvervsskolernes forlag
* Mikrobiologi - SUS Serviceerhvervenes uddannelsessekretariat.

**Her kan hentes yderligere information**

Filmsekvenser om hygiejne på

[www.SSI.dk](http://www.SSI.dk)

[www.glitterbug.dk](http://www.glitterbug.dk)

materialeplatformen

Middelleverandørernes hjemmesider

I det følgende vil jeg komme med forslag til opgaver, der kan bruges i undervisningen. Opgaverne er koblet op på temaerne for undervisningsindholdet.

**Tema 1 – Mikroorganismer**

1. Hvad er mikroorganismer?
2. Hvordan kan mikroorganismer opdeles?
3. Hvor findes mikroorganismer?
4. Hvilke mikroorganismer kan være patogene?
5. Hvilke mikroorganismer kan være apatogene?
6. Til hvilke produkter bruger man gavnlige mikroorganismer?
7. Hvilke livskrav har mikroorganismer?
8. Hvad er de bedste betingelser for vækst af bakterier?
9. Hvordan formerer (vokser) mikroorganismer sig?
10. Hvor findes mikroorganismer i rengøringsmiljøet?
11. Forklar hvordan mikroorganismer kan trives i rengøringen(klude/mopper) og lokaler.

**Tema 2 - Smitteveje og forebyggelse af smitteveje**

Mikroorganismer kan spredes på forskellig måde og det kalder vi for deres smitteveje.

I de to kolonner er der forskellige udsagn. Forbind udsagnene så de bliver korrekte.

|  |  |  |
| --- | --- | --- |
| **Direkte kontaktsmitte er** |  | **At blive smittet ved at røre et dørhåndtag** |
| **Indirekte kontaktsmitte er** |  | **Støv og dråber** |
| **Luftbåren smitte spredes ved** |  | **At blive smittet gennem et kys** |
| **Smitte kan spredes gennem** |  | **Nys** |
| **Dråbesmitte er smitte gennem** |  | **Mad, vand og dyr** |
| **Smitte kan ske gennem** |  | **kanyler** |
| **Smittespredning kan forebygges**  |  | **At lufte ud i lokalet** |
| **Smitte kan forebygges ved** |  | **Ved at skifte handsker** |
| **Smittevejen kan afbrydes ved** |  | **Rengøring med rene klude** |

Diskuter smitte og smitteveje i forhold til rengøringsarbejdet.

Hvad skal du være særlig opmærksom på for at undgå smitte og smittespredning i dit arbejde?

Brug tabel på næste side til at skrive noter.

|  |
| --- |
| **Rengøringshygiejne**Gode råd til at undgå smitte og smittespredning i forhold til |
| **Personlig hygiejne** | **Rengøring** | **Køkkenhygiejne** |

**Tema 3 - Berøringspunkter/kontaktsmittepunkter**

1. Hvad er et berøringspunkt?
2. Nævn eksempler på berøringspunkter i følgende lokaler:

Køkken:

Kontor/klasse:

Indgangsparti:

Toilet:

1. **Praktisk opgave:**
2. Gå ud på et område (kontor/klasse, indgangsparti, køkken og toilet) og udpeg berøringspunkter.
3. Sæt ”post-it” på og tag foto.
4. Præsenter for resten af holdet og snak om punkterne i forhold til rengøring.
5. Hvor tit og hvordan skal disse berøringspunkter gøres ren?

**Tema 4 – Planlægning af rengøring**

**(Gruppeopgave)**

Når rengøringen skal planlægges i de enkelte rum/lokaler, hvordan vil I gøre?

1. **Rengøring af et mødelokale:**

Sæt tal på den rækkefølge du/I vil arbejde efter. Nr. 1 først.

 Billeder

Lave lamper

Dørhåndtag

Vindueskarme

Teknikskab til av-udstyr

Gulv

Borde

Ventilationsriste i væg

Tømme affald

Samle snavset service sammen

1. Hvilke redskaber vil I anvende til rengøring af høje flader?
2. Hvornår vil I skifte klud i lokalet?
3. Hvilke særlige berøringspunkter skal I være opmærksom på?
4. Begrund hvorfor I har valgt denne arbejdsrækkefølge.
5. **Rengøring af køkken**

Hvordan vil I planlægge rengøringen?

Sæt tal på den rækkefølge I vil anvende. Nr. 1 først.

 Håndvask

Dørhåndtag

Vaske op

Vindueskarme

Gulv

Køleskab (greb)

Tømme affald

Udsugning i loft

**Fremlæggelse:**

Fortæl de andre grupper hvilken rækkefølge I har valgt og begrund jeres valg.

1. **Rengøring af sanitetsområde**

Hvordan vil I planlægge rengøringen?

Sæt tal på den rækkefølge I vil anvende. Nr. 1 først.

 Håndvask

Dørhåndtag

Spejl

Automat til håndsprit

Papirholder

Vægge

Udluftning på væg

Tømme affald

Sæbeautomat

Fylde op med papir og sæbe

Toilet

Gulv

**Fremlæggelse:**

1. Fortæl de andre grupper hvilken rækkefølge I har valgt og begrund svaret.
2. Hvilken metode vil I anvende og hvordan vil I bruge klude og mopper?

1. **Planlægning af rengøring på et område**

I har ansvaret for rengøring af et område, hvor der er forskellige lokaler. Hygiejnen skal være i fokus i rengøringsarbejdet og derfor kan arbejdet planlægges ud fra dette.

Sæt nr. ud for hvilke lokaler I vil rengøre først:

|  |  |
| --- | --- |
| **Nr**. | **Lokale** |
|  | Kontor |
|  | Klasse |
|  | indgangsparti |
|  | toilet |
|  | Lærerværelse med tekøkken |

Forklar hvorfor I har valgt denne rækkefølge.

**Noter:**

**Tema 5 - Personlig hygiejne**

1. Hvad forstås ved en god personlig hygiejne?
2. Hvorfor er det vigtigt med en god personlig hygiejne?
3. Hvorfor anbefales det ikke at bruge smykker, have lange negle og neglelak på, når man udfører rengøringsarbejde?
4. Hvad er en hygiejnisk håndvask?
5. Hvor lang tid skal man indsæbe hænderne?
6. Hvordan desinficerer man hænderne og hvor lang tid tager det?
7. Hvor tit bør man skifte arbejdstøj?

**Praktisk øvelse:**

1. Kom glitterbug-creme på hænderne og indgnid det godt.
2. Vask hænderne i vand og sæbe.
3. Se resultatet under UV-lampen
4. Vurder resultatet (hvad gik godt/ikke godt?)

**Tema 6 - Repetetion/Quiz/Prøve**

Nedenstående Quiz kan bruges som repetetion.

Få kursisterne til at løse den og snak om den bagefter.

Efter gennemgangen udføres Prøve i AMU og til sidst evaluering af kurset.

